‘‘እንኳን ለበዓል መዋያ ለአንድ ጊዜ የዕለት ጉርስ ለማግኘት ይከብዳል፤ ድጋፉ ባይደረግልኝ ባለችኝ ነገር በዓሉን በሽሮ ነበር የማሳልፈው፡፡’’ ድጋፍ የተደረገላቸው እናት፡፡
ባሕር ዳር፡ ሚያዝያ 10/2012 ዓ.ም (አብመድ) ‘‘ብር የመጨረሻ ዓላማው ዕቃን መግዛት ነው፤ ዕቃም የሚገዛው እና አገልግሎት የሚሰጠው ሰው ሲኖር ነው፤ በሽታው በዚህ ከቀጠለ የሚጠራቀመው ገንዘብ መጨረሻው ወረቀት ነው የሚሆነው፡፡ በመሆኑም ብሩ ወረቀት ከመሆኑ በፊት መልካም ተግባር በማድርግ ብርን ብር ማድርግ ይገባል’’ ብለዋል ለበዓል መዋያ ለችግረኞች ድጋፍ ያደረገው የናኪ ሆቴል ሥራ አስኪያጅ፡፡የኮሮና ወረርሽኝ መከሰቱን ተከትሎ በመንግሥት በኩል የተለያዩ ርምጃዎች ተወስደዋል፤ እየተወሰዱም ይገኛሉ፡፡ ከእነዚህ ርምጃዎች መካከል ደግሞ የማኅበረሰቡን እንቅስቃሴ መግታት አንዱ 